NÁVRH

             UZNESENIE VLÁDY SLOVENSKEJ REPUBLIKY
       č.
        z .......................
k návrhu na uzavretie Mnohostrannej dohody medzi Albánskou republikou, Bosnou a Hercegovinou, Bulharskou republikou, Chorvátskou republikou, Európskym spoločenstvom a jeho členskými štátmi, Islandskou republikou, bývalou juhoslovanskou republikou Macedónsko, Nórskym kráľovstvom, Srbskom a Čiernou Horou, Rumunskom a Misiou Organizácie spojených národov pre dočasnú správu v Kosove o vytvorení Spoločného európskeho leteckého priestoru (ECAA) 

Číslo materiálu:
Predkladateľ:      minister dopravy, pôšt a telekomunikácií
Vláda

A. 	       s ú h l a s í

A.1.	s uzavretím Mnohostrannej dohody medzi Albánskou republikou, Bosnou a Hercegovinou, Bulharskou republikou, Chorvátskou republikou, Európskym spoločenstvom a jeho členskými štátmi, Islandskou republikou, bývalou juhoslovanskou republikou Macedónsko, Nórskym kráľovstvom, Srbskom a Čiernou Horou, Rumunskom a Misiou Organizácie spojených národov pre dočasnú správu v Kosove o vytvorení Spoločného európskeho leteckého priestoru (ECAA) (ďalej len dohoda) podľa predloženého návrhu
A.2.   s tým, že jej dohoda nebude po podpise znovu  predložená

B. 	       o d p o r ú č a
            prezidentovi Slovenskej republiky

B.1.   splnomocniť ministra dopravy, pôšt a telekomunikácií SR a ako alternáta vedúceho Stáleho zastúpenia SR pri EÚ v Bruseli na podpis dohody s výhradou ratifikácie
B.2.   ratifikovať podpísanú dohodu po vyslovení súhlasu Národnej rady Slovenskej republiky

C.        u k l a d á

C.1.   predsedovi vlády Slovenskej republiky

          predložiť dohodu po jej podpise Národnej rade Slovenskej republiky na vyslovenie súhlasu a rozhodnúť o tom, že dohoda má prednosť pred zákonmi podľa čl. 7 ods. 5 ústavy

C.2.   ministrovi dopravy, pôšt a telekomunikácií SR 
a)	odôvodniť  návrh na uzavretie dohody v Národnej rade Slovenskej republiky
b)	požiadať ministra zahraničných vecí vykonať príslušné ratifikačné opatrenia spojené s nadobudnutím platnosti dohody
c)	požiadať ministra zahraničných vecí zabezpečiť vyhlásenie dohody po nadobudnutí jej platnosti v Zbierke zákonov Slovenskej republiky

Vykonajú: 	predseda vlády SR
minister zahraničných vecí SR 
minister dopravy, pôšt a telekomunikácií SR

Na vedomie: 	prezident SR 
predseda Národnej rady SR